Állítólag fölösleges hiszti, ami az új tankönyvek körüli botrányról kering. Annyi biztos, hogy némelyik erkölcsi normának azok sem felelnének meg, akik írták.

Az Erkölcstan könyvben például ilyesmik olvashatók:

A házasságon kívüli nemi érintkezés bűn.

Ebben a mondatban annyi életismeret sincs, mint egy dugóhúzóban. Egyrészt a házasság intézménye lényegében kinőtte magát, statisztikai adatok igazolják, hogy az emberek nem feltétlenül házastársi viszonyban akarnak megöregedni, és ez több, mint okosság a részükről, mert azt jelenti, nem azért akarnak együtt élni, mert a pap összeadta őket. Épp ők szeretnének olyan normákat maguk elé állítani, ami túlmutat az anyaszentegyház dogmáinak kicselezésén.

Másik kedvenc szavunk a bűn. Bűn az, amit annak tart az ember. Ha nem tartja bűnnek, elköveti, akár házasságon kívül, akár házasságban. Másfelől ez a mondat azt is jelenti, amíg nem házasodsz meg, tilos a kettyintés. Nem tudom, erről mi a véleménye a tanároknak.

A könyvben lejjebb:

De az internet is a nemi erkölcs elleni bűnöknek egyik terjesztője lett. …. Nem tartjuk elfogadhatónak az azonos neműek nemi közeledését sem. Ezt már az Ószövetség is keményen elítélte. Ha nem betegség, hanem tudatos bűnelkövetés áll az eltévelyedés hátterében, akkor nagyon súlyosan vétenek az elkövetők.

Az internetes bűnözés fogalmának kiterjesztése. A homoszexualitás tűzzel-vasalóval való irtása. Bibliai szövegek in concreto számonkérése. Ez mind a nyitott társadalom ellenében dolgozik, és igazából olyan agyszülemény, aminek gazdájával nem szeretnék ugyanabba a gazdaboltba járni.

Elképzelem, mi lenne, ha gyerekeimnek ezekből a könyvből kellene tanulniuk.

Kivenném őket az iskolából és eltiltanám őket azok másfél kilométeres körzetéből A tankönyveket elégetném, de nem ám a grillsütőben, vagy körbe raknám őket drótkerítésre tűzött fokhagymával Tüntetést szerveznék, ahol főbe lövetném magam az igazgatónővel.

És nincs megállás, breaking news: Baltás gyilkos öl meg egy kislányt az 5.-es oktató cd-n